पश्चिम बंगाल की रैली में ऐसा क्या हुआ, PM मोदी को 14 मिनट में ही खत्म करना पड़ा भाषण  
पीएम मोदी ने सिर्फ 14 मिनट में खत्म कर दिया भाषण
ममता बनर्जी की सरकार पर साधा निशाना 
बजट 2019 को हर वर्ग को समर्पित बताया
टीएमसी नेता ममता बनर्जी के गढ़ ठाकुरगंज में पीएम मोदी की सभा में भीड़ उमड़ी थी, लेकिन शायद यह पहला मौका रहा होगा जब उन्होंने सिर्फ 14 मिनट में ही अपना भाषण खत्म कर दिया. भीड़ भी नहीं समझ पा रही थी कि आखिर ऐसा क्या हुआ कि पीएम मोदी ने अचानक भाषण खत्म कर दिया. अपने छोटे भाषण में पीएम मोदी ने सरकार की उपलब्धियां गिनवाईं और बजट में किए गए ऐलानों का जिक्र किया. इसके बाद उन्होंने भाषण खत्म कर दिया. दरअसल जिस जगह पर रैली थी वहां जगह कम थी और भीड़ बहुत ज्यादा थी और वहां भगदड़ जैसे हालत बनते जा रहे थे. पीएम मोदी ने भी कई बार भीड़ से शांत रहने की अपील की लेकिन हालात बिगड़ते देख पीएम मोदी ने अपना भाषण खत्म कर दिया.समाचार एजेंसी पीटीआई के मुताबिक ठाकुरनगर की रैली में अप्रत्याशित भीड़ से स्थिति बेकाबू होने लगी. भीड़ इतनी ज्यादा थी कि प्रशासन के लिए उसे संभालना चुनौती बन गया. लिहाजा प्रधानमंत्री नरेंद्र मोदी ने अपने भाषण को जल्दी ही खत्म कर दिया. प्रधानमंत्री नरेंद्र मोदी ने ठाकुरनगर की रैली के साथ आगामी लोकसभा चुनावों के लिए पश्चिम बंगाल में भाजपा के प्रचार अभियान की शुरुआत की. पीएम मोदी ने दुर्गापुर में 294 किलोमीटर लंबे अंदल-सैंथिया-पाकुर-मालदा रेलवे सेक्शन के इलेक्ट्रिफिकेशन को राष्ट्र को समर्पित किया.
Prime Minister Narendra Modi addressing a public rally in Thakurnagar, West Bengal: Jisne karz liya uski 2.5 lakh ki maafi ka vaada kiya tha aur maafi huyi kewal Rs 13 ki. Ye kahani Madhya Pradesh ki hai, vahin Rajasthan mein sarkar ne toh haath hi khade kar diye pic.twitter.com/ZWBOvwo9Da
पीएम मोदी ने कहा कि आपने देखा होगा कि अभी कुछ राज्यों में किसानों की कर्जमाफी का ऐलान कर चुनाव जीता गया. सभी देख रहे हैं कि जिन्होंने कभी कर्ज लिया ही नहीं, उनके भी कर्जमाफ हो रहे हैं. जिन्होंने लिया, उनके 13 रुपये कर्जमाफ हो रहे हैं, वह भी मध्य प्रदेश में.
प्रधानमंत्री मोदी ने कहा कि हमारे देश में किसानों की कर्जमाफी की बात कर किसानों की आंखों में धूल झोंकने का काम कर रहे हैं. ये दस साल पर एक बार कर्जमाफी कर उन्हें धोखा देते हैं. कुछ लोगों को ही इसका लाभ मिल पाता था. लेकिन अब कोई बिचौलिया नहीं होगा. अब आपको समझ आ रहा होगा कि मोदी बैंक खाता खुलवाने पर क्यों जोर दे रहा है. बजट पर चर्चा करते हुए उन्होंने कहा कि यह बजट तो एक शुरुआत है. चुनाव के बाद जब पूर्ण बजट आएगा तब किसानों, कामगारों की तस्वीर और भी बदल जाएगी.